b"\n_START_ARTICLE_\nSetge de Messina (1282)\n_START_SECTION_\nAntecedents\n_START_PARAGRAPH_\nCliment IV, preocupat pels avan\xc3\xa7os gibel\xc2\xb7lins busc\xc3\xa0 ajut en Carles I d'Anjou, el germ\xc3\xa0 petit del seu aliat Llu\xc3\xads IX de Fran\xc3\xa7a, a qui conced\xc3\xad el regne de Sic\xc3\xadlia a canvi d'expulsar Manfred de Sic\xc3\xadlia dels feus papals del sud d'It\xc3\xa0lia. Les tropes de Carles d'Anjou entraren a l'illa i Manfred mor\xc3\xad a la batalla de Benevent, mentre Carles era coronat rei de Sic\xc3\xadlia a Roma el 1266. Sota Carles d'Anjou, i el seu successor Carles II el nord es privilegi\xc3\xa0 front el sud i fins i tot la capital es va traslladar de Palerm a N\xc3\xa0pols. _NEWLINE_El 1282 l'influent noble sicili\xc3\xa0 Joan de Procida, que havia estat metge del rei Manfred, organitz\xc3\xa0 la revolta general contra els angevins que esclat\xc3\xa0 el 30 de mar\xc3\xa7 del 1282 coneguda com a vespres sicilianes. Els francesos de l'illa foren assassinats i els rebels van proclamar el govern de l'Esgl\xc3\xa9sia, per\xc3\xb2 amb la negativa de Mart\xc3\xad IV, Carles I d'Anjou va desembarcar a l'illa i assetjar Messina per intentar avan\xc3\xa7ar al centre de l'illa m\xc3\xa9s tard. La delegaci\xc3\xb3 dels rebels an\xc3\xa0 a trobar el rei Pere el Gran al nord d'\xc3\x80frica, on estava dirigint l'expedici\xc3\xb3 a Tunis que va significar la conquesta de Gerba, i li oferiren la corona del Regne de Sic\xc3\xadlia, at\xc3\xa8s que estava casat amb Constan\xc3\xa7a de Sic\xc3\xadlia, filla de Manfred.\n_START_SECTION_\nEl setge\n_START_PARAGRAPH_\nPere el Gran va anar cap a l'illa i desembarc\xc3\xa0 a Trapani el 29 d'agost, quan la ciutat estava a punt de rendir-se i entr\xc3\xa0 a Palerm l'endem\xc3\xa0, aixecant el setge de Messina.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nCarles I de Valois va tornar a N\xc3\xa0pols el 26 de setembre de 1282, i poc despr\xc3\xa9s l'estol angev\xc3\xad fou derrotat al combat de Nic\xc3\xb2tena. L'enfrontament de Pere el Gran amb el Papa, que el va excomunicar, va provocar la croada contra la Corona d'Arag\xc3\xb3, i la coronaci\xc3\xb3 de Carles de Valois com a rei de la Corona d'Arag\xc3\xb3."